RML ดีดกลับ 7% หลังร่วงหนักก่อนหน้านี้ ฟากโบรกฯแนะจับตาดีลซื้อ KPNL ใกล้ชิด
RML ดีดกลับ 7% หลังร่วงหนักก่อนหน้านี้ ฟากโบรกฯแนะจับตาดีลซื้อ KPNL ใกล้ชิด โดยล่าสุด ณ เวลา 16.01 น. อยู่ที่ 1.40 บาท บวก 0.10 บาท หรือ 7.69% สูงสุดที่ 1.42 บาท ต่ำสุดที่ 1.23 บาท ด้วยมูลค่าซื้อขาย 188.56 ล้านบาท
24 ต.ค. 2561

ผู้สื่อข่าวรายงานว่า ราคาหุ้น บริษัท ไรมอน แลนด์ จำกัด (มหาชน) หรือ RML ล่าสุด ณ เวลา 16.01 น. อยู่ที่ 1.40 บาท บวก 0.10 บาท หรือ 7.69% สูงสุดที่ 1.42 บาท ต่ำสุดที่ 1.23 บาท ด้วยมูลค่าซื้อขาย 188.56 ล้านบาท

ด้าน บล. ดีบีเอส วิคเคอร์ส ระบุในบทวิเคราะห์ว่า ราคาหุ้น RML เมื่อวันวันจันทร์ที่ผ่านมา ปรับตัวลงถึง 21% ปิดตลาดที่ราคา 1.30 บาทต่อหุ้น มูลค่าการซื้อขายหนาแน่นถึง 677 ล้านบาท ขณะที่วันศุกร์ที่ผ่านมา ราคาปิดที่ 1.65 บาทสูงกว่าราคาพื้นฐานที่ให้ไว้อยู่ที่ 1.64 บาทเล็กน้อยแล้ว แต่สาเหตุที่หุ้นปรับลงแรงนั้นยังไม่แน่ชัด
ส่วนประเด็นที่อาจจะทำให้กังวลได้คือ Dilution Effect ประมาณ 14.3% จากการจัดสรรหุ้นจำนวน  597 ล้านหุ้นให้กับ KPNL เป็นส่วนหนึ่งในการชำระการเข้าไปซื้อและรับโอนกิจการทั้งหมด แต่ก็ได้รวมไว้ในประมาณการแล้ว และกรณี คุณณพ ณรงค์เดช ได้ฟ้องศาลระงับขายสินทรัพย์ แต่ KPNL และ RML ยืนยันว่าที่ผ่านมาประชุมผู้ถือหุ้นอนุมัติถูกต้อง จึงแนะนำว่าให้ติดตามข่าวที่แท้จริงก่อน แม้ได้แนะนำ”ซื้อ”ไว้ก็ตาม